### 8.     Beslutning om at godkende Forslag til tillæg nr. 1 til Kommuneplan 2017-2028 for erhvervsområder forbeholdt produktionserhverv

**Åbent**

Sagsnr.: 326-2018-20296       J.nr.: 01.02.15           Merete Bech.:
326-2018-287799

**Sagstype**

Beslutning.

**Resume og sagens baggrund**

I forbindelse med ændringen af planloven i juni 2017 blev
det indført, at kommunerne i deres planlægning skal tage større hensyn til
produktionsvirksomhederne end tidligere. Dette for at sikre virksomhedernes
drifts- og udviklingsmuligheder bedst muligt, og samtidig undgå miljøkonflikter
i forhold til støj, lugt, støv og anden luftforurening fra virksomhederne, når
der planlægges for ny eller ændret anvendelse af naboarealerne til disse.

Ved vedtagelsen af Kalundborg Kommuneplan 2017-2028 blev det
aftalt med Erhvervsstyrelsen, at ovenstående hensyn skal indarbejdes i
Kalundborg Kommuneplan ved et kommuneplantillæg.

**Indstillinger**

Direktøren indstiller, at:

1. Forslag til tillæg nr. 1 til [adresse] 2017-2028 godkendes
til offentlig fremlæggelse i 8 uger.

2. Administrationen bemyndiges til at foretage nødvendige redaktionelle
ændringer inden forslag til kommuneplantillæg offentligt fremlægges.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Forslag til tillæg nr. 1 til Kommuneplan 2017-2028 er
vedlagt som bilag 1.

*Definition og formål*

Clara Kjeldsen omfatter tungere
miljøbelastende virksomheder og anlæg, bl.a. virksomheder og anlæg med en
miljøgodkendelse eller med regelmæssigt miljøtilsyn. Det kan eksempelvis være større
vognmandsforretninger og maskinværksteder, støjende fritidsanlæg,
medicinalvirksomhed, raffinaderi samt større energianlæg.

Formålet med kommuneplantillægget
er - som opfølgning på planlovsændringen - at udpege erhvervsområder forbeholdt
produktionserhverv, samt udlægge opmærksomhedszoner omkring de udpegede
områder.

De udpegede erhvervsområder forbeholdt produktionserhverv
skal vejlede nye produktionserhverv om, hvor det er hensigtsmæssigt at placere
virksomhed. I disse områder støttes virksomhedernes udviklingsmuligheder uden
at skærpe miljøkrav på grund af omkringliggende anvendelser. Erhvervsområdet
forbeholdt produktionserhverv skal friholdes for anvendelser uden tilknytning
til lignende virksomheder, boliger, kontorbyggerier mv.

Kommuneplantillægget medfører ikke ændringer i de
eksisterende rammeområder. Tillægget begrænser ikke fremtidige
anvendelsesmuligheder, der er i overensstemmelse med gældende plangrundlag
og/eller godkendelse. Det er udelukkende ved ny lokalplanlægning, at
kommuneplantillæggets retningslinjer finder anvendelse.

*Udlagte
opmærksomhedszoner*

Kommuneplantillægget udlægger
opmærksomhedszoner omkring de udpegede erhvervsområder forbeholdt
produktionserhverv. Inden for opmærksomhedszonen skal kommunen tage hensyn til
produktionserhverv, hvis der ændres i arealanvendelsen. Opmærksomhedszonen er
afgrænset til 300-500 meter omkring de udpegede erhvervsområder forbeholdt
produktionserhverv. Der henvises til kortbilag 1.1.9.a i kommuneplantillægget.

Udpegningen af opmærksomhedszoner
skal sikre, at der ved ny lokalplanlægning tages et særligt hensyn til de
nærliggende produktionserhverv. Ved ny planlægning skal der derfor foretages
konkrete vurderinger af behovet for mulige afværgeforanstaltninger, som sikrer
produktionserhvervenes fremtidige drift.

*Metode og kortlægning*

Eksisterende produktionserhverv i
Kalundborg Kommune er blevet lokaliseret og kortlagt. De er efterfølgende
blevet inddelt i tre kategorier ud fra deres størrelse, påvirkning af omgivelser,
omfanget af produktion på lokaliteten, omfanget af transport og tilknyttede
miljøklasser. Kortlægningen er sammenholdt med gældende kommuneplanrammer.
Derved er det sikret at hensynet i de statslige interesser er indarbejdet i
erhvervsområdernes anvendelser.

Grundet de særlige tunge erhverv i Kalundborg by og deres
placering tæt på boligområder, er det vurderet relevant at udpege
erhvervsområder forbeholdt produktionserhverv i Kalundborg by. Det er ikke
fundet nødvendigt at inddrage kommunens øvrige centerbyer i
kommuneplantillægget, da tunge erhvervsaktiviteter er begrænset og her er
adskilt fra boligområder.

*Miljøvurdering*

Administrationen vurderer, at kommuneplantillægget ikke er
omfattet af miljøvurderingsloven (LBK nr. 1225 af 25. oktober 2018 om
miljøvurdering af planer og programmer og af konkrete projekter (VVM)).  Det
vurderes, at kommuneplantillægget ikke falder inden for lovens
anvendelsesområde, da der ikke fastlægges nye rammer for fremtidige
anlægstilladelser. Samtidig fortages der ikke ændringer i planlægningen, men
der er udelukkende et skærpet fokus på hensynet til produktionserhverv.

*Administrationen bemærker og anbefaler*

Administrationen vurderer, at retningslinjerne i
Kommuneplantillægget bidrager til et særligt fokus for ny lokalplanlægning
omkring erhvervsområder udlagt til produktionserhverv. Kommuneplantillægget
sikrer en øget opmærksomhed på at adskille erhvervsaktiviteter og mere følsom
anvendelse, til fordel for begge anvendelser.

I forbindelse med udarbejdelsen af kommuneplantillægget har administrationen
været i dialog og sparring med med Erhvervsstyrelsen, for at styrke processen
og det endelige resultat.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Forslag til Tillæg nr. 1 til [adresse] 2017-2028 for erhvervsområder forbeholdt produktionserhverv | 326-2018-278648 |